Mary II
Mary II (30. aprill 1662 – 28. detsember 1694) oli Inglismaa ja Šotimaa kuninganna aastatel 1689–1694. Mary oli katoliiklasest James II ning tema esimese naise Anne Hyde’i tütar, Mary ise oli protestant. Suure osa võimust loovutas ta siiski abikaasa William III-le, kuid kui kuningas oli pikkadel sõjaretkedel, näitas Mary end võimeka ja autoriteetse valitsejana. Pärast Mary surma jäi William III endiselt kuningaks.